Dette er kvinnene som skal ruste opp Europa
Ine Eriksen Søreide skal sammen med sine tyske og nederlandske kolleger øke tempoet for, i en krisesituasjon, å få en godt forberedt brigade på plass så raskt det lar seg gjøre. - Vi tre kjenner hverandre og har samarbeidet lenge. Det gjør det enklere å komme fram til gode løsninger. Våre tre land har også en lang erfaring i militært samarbeide, så jeg ser lyst på at vi kommer fram til tilfredsstillende resultater, sier Ine Eriksen Søreide til VG. Syv barns moren, Ursula von der Leyen, Tysklands forsvarsminister har inntatt lederposisjonen i troikaens innsats i det såkalte Spearhead-samarbeidet. Nederlands forsvarsminister, Jeanine Hennis-Plasschaert er også med i gruppen sammen med Eriksen Søreide.- Tyskland er godt fornøyd med å kunne samarbeide med Nederland og Norge, sier von der Leyen. Torsdag ble det kjent at Norge skal arrangere en storøvelse for NATO i 2018. Med dagens nyhet er Norge også inne i den sentrale gruppen som skal bygge opp en brigade for å sette inn i krisesituasjoner. Rundt 300 soldater i Telemark bataljon skal i vår øve utplassering og logistikk i Polen som et ledd i gjennomføringen av Natos hurtigstyrke. - Vi kommer til å bruke ganske mye tid nå på å teste, øve og evaluere. Vi vet jo ennå ikke helt hva som kreves av logistikk til å forflytte oss. Det er jo hele poenget med dette interimstyret, at vi nå skal bruke tid å teste og utføre en del av den oppgaven, slik at vi får et tydeligere bilde av det som trengs for å få dette til, sier den norske forsvarsministeren.Hva det koster Norge å delta i den omfattende omstruktureringen av NATO, kan ikke Ine Eriksen Søreide gi et presist svar på. - Men den beredskapen vi har med Telemark Bataljon er allerede lagt inn i statsbudsjettet, men dette er en del av å ta allianseansvar, og det vil vi fortsette med. Vi har ennå ikke helt klart for oss om det kommer til å påløpet en del ekstrakostnaderspesielt på grunn av dette arbeidet. Men Telemark Bataljon er uansett i beredskap i 2015. Selve utplasseringen ser ut til å bli fellesfinansiert av NATO, sier forsvarsministeren.
NATO-sjef Jens Stoltenberg har gitt tre kvinner i oppgave å øke NATOs militære styrke. Norges forsvarsminister er en av dem.